Det skal ikke være nogen hemmelighed, at vi her på TV2 Nord vil være den region, der samler flest penge ind i Knæk Cancer stafetten. Men vi har rigtig meget brug for nordjydernes hjælp for at kunne leve op til den ambition. I dag var Mogens Jørgensen på en mini-mission. Blomsten var "strandet" på Hasseris Gymnasium, og Mogens Jørgensen tog blomsten ud på en lille tur. Nu er blomsten atter på egen færd, og du kan følge den på cancer.tv2.dk/stafetten Men du skal også have mulighed for at få fingre i blomsten. Jo flere hænder, der har fat i blomsten, jo flere penge bliver der samlet ind til Kræftens Bekæmpelse. HTH Køkkener donerer 15 kroner, hver gang blomsten gives videre. Hvad man helt konkret skal gøre, det står på selve blomsten. Så hold øje med om blomsten er i dit område. Og hvis du får den, så skynd dig at give den videre.

Referat:
Vil du være med til at bringe stafetten videre? Læs her, hvordan du kan finde TV2 Nords "Knæk Cancer"-blomst.